**Oznámenie o začatí konania vo veci vydania súhlasu na výrub drevín**

V zmysle ustanovenia § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákona o ochrane prírody a krajiny") týmto Obec Papradno ako určený orgán ochrany drevín pre obec Jasenica oznamuje, že dňa 22. 11. 2024 začala správne konanie vo veci vydania súhlasu na výrub drevín podľa § 47 ods. 3 cit. Zákona.

Žiadosť podala Obec Jasenica, Obecný úrad č. 130, 018 17 Jasenica, dňa 22. 11. 2024, vo veci vydania súhlasu na výrub  drevín:

- 20 ks tují s obvodom 30 cm vo výške 130 cm

rastúce v zastavanom území obce na pozemku KNC 214 ostatná plocha (miestny cintorín) , nachádzajúca sa v k.ú. Jasenica z dôvodu že dreviny sa nachádzajú v tesnej blízosti hrobov, čím môže vzniknúť škoda na majetku občanov.

Uvedeným dňom bolo začaté konanie v predmetnej veci.

Potvrdenie záujmu byť účastníkom v tomto správnom konaní je potrebné doručiť na:

- Obecný úrad Papradno, 018 13 Papradno 315 alebo elektronicky na adresu papradno@papradno.sk alebo

- Obec Jasenica, 018 17 Jasenica 130 alebo na adresu obec@jasenica.sk

Do dokladov je možno nahliadnuť na Obecnom úrade Papradno, stavebné oddelenie, v úradných hodinách a to v lehote do 5 dní od zverejnenia tohto oznámenia

Zverejnené dňa 22. 11. 2024